હળવદના શક્તિનગર ગામમાં છેલ્લા બે માસથી પાણીના ધાંધિયા હોય જેથી વિફરેલી મહિલાઓએ આજે ઉગ્ર વિરોધ નોંધાવ્યો હતો મહિલાઓને પીવાના પાણી માટે બે ત્રણ કિલોમીટર સુધી રઝળપાટ કરવી પડતી હોય જેનાથી ત્રાસી ગયેલી મહિલાઓએ આજે માટલા ફોડીને વિરોધ નોંધાવ્યો હતો મહિલાઓએ જણાવ્યું હતું કે ૨ માસથી પાણીના ધાંધિયા છે તેમજ શક્તિનગર ગામે બોરનું પાણી પણ પીવાલાયક નથી બોરનું પાણી દુષિત હોય જેથી ગામના ૩૫ લોકોને પથરીનો રોગ થયો હોય આ મામલે જીલ્લા પંચાયતમાં પણ રજૂઆત કરી છે છતાં પાણી મામલે તંત્ર ગંભીરતા દાખવતું નથી પાણી વિના મહિલાઓ અનેક મુશ્કેલીઓનો સામનો કરી રહી છે તો બીજી તરફ શક્તિનગર નજીક લાખો લીટર નર્મદા પાણીનો વેડફાટ થતો હોય અને ગામમાં પાણી પીવા માટે મળતું નથી તેવી હૈયા વરાળ પણ ઠાલવી હતી